لاہور (مانیٹرنگ ڈیسک) وزیر گوازی پنجاب تیمور خان بھٹی تون مسکوہی کیپٹن قومی کرکٹ ٹیم شاہد آفریدی اوڑدہی کرے ۔ اسٹار کرکٹر شاہد آفریدی پارینے کہ کورونا لاک ڈاءون آن پد کرکٹ نا بابت اٹ اسپورٹس بورڈ پنجاب تون کاریم کیوہ ۔ مسکوہی کیپٹن قومی کرکٹ ٹیم شاہد آفریدی پنجاب انٹرنیشنل سوئمنگ کمپلیکس لاہور نا دورہ ءِ کرے و وزیر گوازی تیمور بھٹی تون اوڑدہی ہم کرے ۔ او وخت آ وزیر گوازی پنجاب و شاہد آفریدی گوازی تا جوانی کن اواری ٹی کاریم کننگ آ امنائی کریر ۔ تیمور بھٹی پارینے کہ شاہد آفریدی ننا ہیرو اسے و اونا کرکٹ کن کروک آ خدمت آتے ہر وخت یات تخنگک ۔ وزیر گوازی پنجاب پارینے کہ گرین اسپورٹس پراجیکٹ نا رداٹ خلق آتا کہول آ گوازی تا گراءونڈ آتے آباد کننگک ۔ 40 سال نا شاہد آفریدی اسپورٹس سیکٹر اٹ مروک آ ڈویلپمینٹ آ حکومت پنجاب ءِ مبارکبادی تس و او وخت آ ہیت و گپ کرسا پارینے کہ اسپورٹس بورڈ پنجاب کبڈی ورلڈ کپ اڈ ترسا تاریخ اس رقم کرے ۔
